譚詠麟，花名阿倫、阿麟或「譚校長」，係已故足球名宿譚江柏個仔，喺香港出世，廣東新會人，佢係廣東話地區好有影響力嘅香港粵語流行曲歌星同電影演員，亦都係1980至1990年代嘅樂壇巨星，曾經喺1984年到1987年嘅《十大勁歌金曲頒獎典禮》連續四屆攞咗「最受歡迎男歌星」，直到而家仍然喺歌壇同埋娛樂界活躍，當佢講到有關年齡問題時，佢成日話自己「年年都廿五歲」嚟倡導樂觀、開朗嘅年輕心態。